CELEX: 32020R1369
Language: hr
Date: 2020-09-29 00:00:00
Title: Provedbena uredba Komisije (EU) 2020/1369 оd 29. rujna 2020. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

2.10.2020   
               
               
                  HR
               
               
                  Službeni list Europske unije
               
               
                  L 319/2
               
            
         PROVEDBENA UREDBA KOMISIJE (EU) 2020/1369
         оd 29. rujna 2020.
         o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
         budući da:
         
                     (1)
                  
                  
                     Uredbom (EEZ) br. 2658/87 uspostavljena je nomenklatura robe (dalje u tekstu „kombinirana nomenklatura” ili „KN”) kako bi se istodobno ispunile potrebe Zajedničke carinske tarife, statističkih podataka o vanjskoj trgovini Unije i drugih politika Unije u pogledu uvoza ili izvoza robe.
                  
               
                     (2)
                  
                  
                     Tom se Uredbom ujedno uspostavlja Integrirana tarifa Europske unije (dalje u tekstu „TARIC”) koja udovoljava zahtjevima Zajedničke carinske tarife, zahtjevima statističkih podataka vanjske trgovine, te zahtjevima gospodarske, poljoprivredne i drugih politika Unije koje se odnose na uvoz i izvoz robe.
                  
               
                     (3)
                  
                  
                     Kako bi Unija mogla pratiti statističke podatke koji se odnose isključivo na uvoz određene robe, najprikladniji je alat stvaranje statističkih podbrojeva u TARIC-u; takve statističke oznake TARIC utvrđene su u Prilogu 10. „Statističke oznake TARIC” trećeg dijela (Prilozi carinskoj tarifi) Priloga I. Uredbi (EEZ) br. 2658/87.
                  
               
                     (4)
                  
                  
                     U Uniji je u tijeku pandemija bolesti COVID-19 pa je stoga u državama članicama velika potražnja za određenim medicinskim proizvodima, posebno zaštitnim maskama, dok uvoz takve robe donosi dodatne poteškoće carinskim tijelima.
                  
               
                     (5)
                  
                  
                     U trenutačnoj je situaciji znatna i sve veća upotreba zaštitnih maski za lice u Uniji te potražnja za njima jer se države članice bore protiv širenja bolesti COVID-19 pa će važnost tih proizvoda vjerojatno i dalje biti velika.
                  
               
                     (6)
                  
                  
                     Kako bi se olakšale i uskladile carinske provjere u državama članicama na razini Unije, primjereno je izraditi dodatne podbrojeve TARIC-a s detaljnijim opisima različitih zaštitnih maski za lice u skladu s njihovim kapacitetima filtriranja. Tim dodatnim podbrojevima omogućilo bi se brže razlikovanje predmetnih proizvoda od drugih proizvoda pod istim pobrojem, čime bi se ublažio učinak mogućih kašnjenja u lancu opskrbe tijekom pandemije.
                  
               
                     (7)
                  
                  
                     Ujedno bi trebalo uvesti dodatne podbrojeve TARIC-a kako bi se osigurao bolji nadzor trgovinskih tokova tih zaštitnih maski za lice.
                  
               
                     (8)
                  
                  
                     Uvođenjem tih dodatnih podbrojeva TARIC-a državama članicama bi se ujedno olakšala provedba Odluke Komisije (EU) 2020/491 (2). Budući da su zaštitne maske za lice među proizvodima koje se najviše uvozi, njihova detaljnija identifikacija u TARIC-u omogućila bi brži postupak deklariranja tako što bi se ti proizvodi razlikovali od drugih proizvoda koji su trenutačno razvrstani u isti podbroj.
                  
               
                     (9)
                  
                  
                     Prilog 10. trećeg dijela Priloga I. Uredbi (EEZ) br. 2658/87 trebalo bi stoga izmijeniti na odgovarajući način.
                  
               
                     (10)
                  
                  
                     Kako bi carinska tijela koja provode Odluku (EU) 2020/491 mogla što prije iskoristiti tu mjeru i olakšati brzi lanac opskrbe takvim proizvodima, ova bi Uredba trebala hitno stupiti na snagu.
                  
               
                     (11)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Prilog I. Uredbi (EEZ) br. 2658/87 mijenja se kako je utvrđeno u Prilogu ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. rujna 2020.
            
               
                  Za Komisiju,
               
               
                  u ime predsjednice,
               
               Gerassimos THOMAS
               
                  Glavni director
               
               
                  Glavna uprava za oporezivanje i carinsku uniju
               
            
         
         
            (1)  SL L 256, 7.9.1987., str. 1.
         
         
            (2)  Odluka Komisije (EU) 2020/491 od 3. travnja 2020. o oslobađanju od carina i PDV-a pri uvozu robe potrebne za borbu protiv učinaka pandemije bolesti COVID-19 tijekom 2020. (SL L 103 I, 3.4.2020., str. 1.).
      
      
         
            PRILOG
            Prilog I. Uredbi (EEZ) br. 2658/87 mijenja se kako slijedi:
            
                        1.
                     
                     
                        u drugom dijelu odsjeka XI. poglavlju 63., redak oznake KN 6307 90 98 zamjenjuje se sljedećim:
                        
                                    „6307 90 98 
                                 
                                 
                                    – – – – ostalo  (*1)
                                    
                                 
                                 
                                    6,3
                                 
                                 
                                    —
                                 
                              
                  
                        2.
                     
                     
                        u trećem dijelu u Prilogu 10. umeću se sljedeći redci:
                        
                                    „6307 90 98 
                                 
                                 
                                    – – – – ostalo:
                                 
                                 
                                     
                                 
                              
                                     
                                 
                                 
                                    – – – – – od netkanih materijala:
                                 
                                 
                                     
                                 
                              
                                     
                                 
                                 
                                    – – – – – – zaštitne maske za lice:
                                 
                                 
                                     
                                 
                              
                                    6307909811 
                                 
                                 
                                    – – – – – – – filtarske polumaske FFP2 i FFP3 u skladu s normom EN 149 i druge maske koje filtriraju najmanje 94 % čestica od 0,3 mikrona
                                 
                                 
                                    p/st
                                 
                              
                                     
                                 
                                 
                                    – – – – – – – ostalo:
                                 
                                 
                                     
                                 
                              
                                    6307909813 
                                 
                                 
                                    – – – – – – – – filtarske polumaske FFP1 u skladu s normom EN 149 i druge maske koje filtriraju najmanje 80 % čestica od 0,3 mikrona
                                 
                                 
                                    p/st
                                 
                              
                                     
                                 
                                 
                                    – – – – – – – – ostalo:
                                 
                                 
                                     
                                 
                              
                                    6307909815 
                                 
                                 
                                    – – – – – – – – – kirurške maske u skladu s normom EN 14683 i druge maske koje filtriraju najmanje 95 % čestica od 3,0 mikrona
                                 
                                 
                                    p/st
                                 
                              
                                    6307909817 
                                 
                                 
                                    – – – – – – – – – ostalo
                                 
                                 
                                    p/st
                                 
                              
                                    6307909819 
                                 
                                 
                                    – – – – – – ostalo
                                 
                                 
                                    —
                                 
                              
                                     
                                 
                                 
                                    – – – – – ostalo:
                                 
                                 
                                     
                                 
                              
                                    6307909891 
                                 
                                 
                                    – – – – – – ručno rađene
                                 
                                 
                                    —
                                 
                              
                                    6307909899 
                                 
                                 
                                    – – – – – – ostalo
                                 
                                 
                                    —”
                                 
                              
                  
               (*1)  Statističke oznake TARIC: vidjeti Prilog 10.”.